Einar Henning Smebye

Einar Henning Smebye (født 29. november 1950 i Oslo) er en norsk pianist, kjent fra flere konserter og plateutgivelser, og for sitt virke innen samtidig musikk.

Smebye studerte under Nicolai Dirdal og Hildegunn Reuter i Oslo, der han debuterte ung med Cesar Franck Symfoniske variasjoner, assistert av Endre Kleve fiolin (1968).  Derpå  studerte han i Wien hos Bruno Seidlhofer, og i Paris hos Germaine Mounier.  Han ble tilsatt som
lærer ved Østlandets Musikkonservatorium (1977) og professor i klaver ved Norges musikkhøgskole (1995).

Einar Henning Smebye er sønn av Sverre Henning Smebye.

Premier 
 Årets utøver, kåret av Norsk Komponistforening 1997
 Fartein Valen-prisen 2006

Utgivelser 
 Grieg, Brahms og Olav Anton Thommessen (Simax, 1984).  Med Vanya Milanova fiolin.
Expressionism anticipated and fulfilled (L. van Beethoven: Sonate i c-moll, op. 111, A. Schönberg: Tre klaverstykker, op. 11, F. Mortensen: Fantasi og fuge, op. 13, F. Liszt: Après une lecture de Dante), 1987
 Mozart, Schubert og Cahuzak (Simax, 1988).  Med Hans Petter Bonden klarinett og Lars Anders Tomter fiolin
 Samtidsmusikk (Simax, 1989).  Med Ole Edvard Antonsen trompet.
 Beethoven sonatas (Victoria, 1991).  Solo.
 Kurt Weill/Alban Berg concertos (Simax, 1992).  Med Den Norske Blåsekvintett og Eivind Aadland
 Harald Sæverud, Complete piano music (Victoria, 1994).  To volum.
 With Grieg in Europe (Victoria, 1995).  Med Tove Træsdal sang.
 Quasi una sonata (Simax, 1995).  Med Lars-Erik ter Jung
 Piano (Aurora, 1997).  Soloer.
 Edvard Grieg, Violin sonatas (Simax, 2001).  Med Terje Tønnesen fiolin.
 Tightrope walker (Aurora, 2005).  Med Sigyn Fossnes fiolin
 Guri Egge, Songs from the last century (Pro Musica, 2006).  Akkompagnement.
 Complete Fartein Valen (2008).  Med Stavanger Symfoniorkester (tre bind)

Referanser 

Norske klassiske pianister
Norske musikkprofessorer
Personer fra Oslo
Fødsler i 1950